Järkyttyneet ihmiset odottivat poliisien ympäröiminä yökerhon ulkopuolella ammuskelun jälkeen varhain sunnuntaiaamuna.

Järkyttyneet ihmiset odottivat poliisien ympäröiminä yökerhon ulkopuolella ammuskelun jälkeen varhain sunnuntaiaamuna. Felix Kastle / AFP

Poliisin mukaan ampuja oli Irakin kansalainen, mutta ei turvapaikanhakija. Poliisin mukaan viitteitä terrorismista ei ole.

Kaksi ihmistä on kuollut ja kolme loukkaantunut ammuskelussa yökerhon edustalla Saksassa. Välikohtaus sattui Konstanzissa Etelä-Saksassa paikallista aikaa aamuyöllä.

Yksi ihminen kuoli, kun 34-vuotias mies ampui aseella yökerhon edustalla. Toinen kuolleista on ampuja, joka haavoittui poliisin luodeista. Hän kuoli sairaalassa luodeista saamiinsa vammoihin.

Poliisi kertoo N-tv-uutiskanavalle (siirryt toiseen palveluun), että ampuja oli Irakin kansalainen, ja hän oli asunut useita vuosia Saksassa. Poliisin mukaan hän ei ollut turvapaikanhakija. Poliisi ei pidä tekoa terrori-iskuna, ja katsoo miehen toimineen yksin.

Yle Uutisgrafiikka

*Lue myös: *

Saksalaisessa yökerhossa ampunut mies oli omistajan lanko – välikohtausta edelsi riita

Lähteet: AFP, Reuters